กสิกรฯคาดภาวะหุ้นไทยสัปดาห์นี้
ศูนย์วิจัยกสิกรไทยคาดแนวโน้มหุ้นไทยสัปดาห์นี้แนวรับที่1,016 และ992จุด ขณะที่แนวต้าน1,048 และ1,055จุด
13 ธ.ค. 2553

ศูนย์วิจัยกสิกรไทยคาดแนวโน้มหุ้นไทยสัปดาห์นี้แนวรับที่1,016 และ992จุด ขณะที่แนวต้าน1,048 และ1,055จุด 
บริษัทหลักทรัพย์กสิกรไทย และบริษัทศูนย์วิจัยกสิกรไทย จำกัด คาดการณ์แนวโน้มดัชนีหุ้นไทยในสัปดาห์นี้(13-17ธ.ค.)ว่า หุ้นไทยอาจแกว่งตัวขึ้นได้ โดยจุดสนใจอยู่ที่ข้อมูลเงินเฟ้อของจีน รวมถึงปฏิกริยาตอบสนองเชิงนโยบายของธนาคารกลางจีนว่า จะปรับขึ้นอัตราดอกเบี้ยในช่วงสุดสัปดาห์นี้หรือไม่ หากมีการปรับขึ้นจริง ก็อาจช่วยคลายความกังวลลงปัจจัยดังกล่าว 
กอปรกับความกังวลต่อปัญหาการเมืองในประเทศที่ผ่อนคลายลง น่าจะช่วยหนุนดัชนีในภาพรวมได้ ถึงแม้ว่าจะมีปัจจัยลบจากปัญหาหนี้ยุโรปอยู่ก็ตาม นอกเหนือจากนั้น นักลงทุนคงจะจับตาการรายงานข้อมูลเศรษฐกิจสำคัญ โดยเฉพาะจากสหรัฐฯ 
ทั้งนี้ คาดว่า ดัชนีจะมีแนวรับที่ 1,016 และ 992 จุด ขณะที่ แนวต้านคาดว่าจะอยู่ที่ 1,048 และ 1,055 จุด ตามลำดับ